Period: Old Babylonian
Genre: Literary
Transliteration:
<SURFACE>
...šu du₇-a
...
ku₆ ŋidru šu-na na-mu-un-ŋal₂ me...
ku₆ {kuš}e-sir₂ ŋiri₃-na na-mu-un-sig₉ me...
ku₆ izi ab-šag₄-ga na-mu-un-zalag-ge me...
ku₆ sur₉-re mu-na-an-du₁₂-am₃
ku₆ gud-de₃ gu₃ nun mu-na-ab-be₂
ku₆ tug₂-ba₁₃ šag₄-ge₄ nam-mi-in-la₂
kaš₄-kaš₄{ku₆}e kaš₄ mu-na-ab-kar-re
gur₄-gur₄{ku₆}e ab mu-na-ab-gur₄-gur₄
ŋir₂{ku₆}e ab mu-na-ab-ŋir₂-re
agargara{ku₆} zar-re-eš mu-un-du₈-du₈
ku₆ <unk> ab-ba mu-na-ab-mu₂-mu₂
ku₆ sim{mušen} mu-na-ab-dal-dal-le-ne
ga-ša-an-ŋen {ŋiš}ma₂-gur₈-še₃ da-an <unk> me-e e₂-še₃ da-an <unk>
{ŋiš}ma₂ si-bi da-an <unk> me-e e₂-še₃ da-an <unk>
a₂-sumur₃-bi kug-sig₁₇ šim {ŋiš}erin-da
ab-ba ša-mu-na-ab-ŋir₂-ŋir₂-re-dam
ŋiš-hum-bi iti₆ giri₁₇-zal-am₃
ab-ba ša-mu-na-ab-dadag-ge
mu-ud-na-ŋu₁₀ mu-un-kud ab-ba-ka
u₃-mu-un-dar-a mu-un-kud ab-ba-ka
e₂ ud-bi
a-a
bal-bal-e {d}nanše-kam

Cuneiform:
<SURFACE>
...𒋗𒌌𒀀
...
𒄩𒉺𒋗𒈾𒈾𒈬𒌧𒅅𒈨...
𒄩𒋢𒂊𒁍𒄊𒈾𒈾𒈬𒌧𒋛𒈨...
𒄩𒉈𒀊𒊮𒂵𒈾𒈬𒌧𒌓𒄀𒈨...
𒄩𒋪𒊑𒈬𒈾𒀭𒌇𒀀𒀭
𒄩𒄞𒉈𒅗𒉣𒈬𒈾𒀊𒁉
𒄩𒌆𒈨𒊮𒄄𒉆𒈪𒅔𒇲
𒁽𒁽𒄩𒂊𒁽𒈬𒈾𒀊𒋼𒀀𒊑
𒆸𒆸𒄩𒂊𒀊𒈬𒈾𒀊𒆸𒆸
𒄈𒄩𒂊𒀊𒈬𒈾𒀊𒄈𒊑
𒉩𒄩𒇡𒊑𒌍𒈬𒌧𒂃𒂃
𒄩<unk>𒀊𒁀𒈬𒈾𒀊𒊬𒊬
𒄩𒉆𒄷𒈬𒈾𒀊𒊑𒊑𒇷𒉈
𒂵𒊭𒀭𒁺𒄑𒈣𒋽𒂠𒁕𒀭<unk>𒈨𒂊𒂍𒂠𒁕𒀭<unk>
𒄑𒈣𒋛𒁉𒁕𒀭<unk>𒈨𒂊𒂍𒂠𒁕𒀭<unk>
𒀉𒈰𒁉𒆬𒄀𒋆𒄑𒂞𒁕
𒀊𒁀𒊭𒈬𒈾𒀊𒄈𒄈𒊑𒁮
𒄑𒈝𒁉𒌓𒀭𒋀𒆠𒅗𒉌𒀀𒀭
𒀊𒁀𒊭𒈬𒈾𒀊𒌓𒌓𒄀
𒈬𒌓𒈾𒈬𒈬𒌧𒋻𒀊𒁀𒅗
𒅇𒈬𒌧𒁯𒀀𒈬𒌧𒋻𒀊𒁀𒅗
𒂍𒌓𒁉
𒀀𒀀
𒁄𒁄𒂊𒀭𒀏𒄰